《和呈寇相公见赠》
宋代·魏野

深严相府绝纤埃，宴会寻常召不才。
孙合有歌凝翠黛，召棠无讼锁青苔。
凤池即看三回入，蜗舍曾蒙数度来。
仍赐雅章惭继和，朱门将献又徘徊。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。